Marrëdhëniet mes Shqipërisë dhe Estonisë

Marrëdhëniet Shqipëri-Estoni janë marrëdhënie dypalëshe midis Shqipërisë dhe Estonisë. Të dy vendet janë anëtare të NATO-s, Këshillit të Evropës dhe Organizatës për Siguri dhe Bashkëpunim në Evropë. Marrëdhëniet diplomatike midis Estonisë dhe Shqipërisë u vendosën më 17 janar 1992. Estonia e ka mbështetur gjithmonë Shqipërinë në rrugën e saj drejt anëtarësimit në NATO dhe integrimit në BE.

 Vizita të nivelit të lartë 

 Vizita të nivelit të lartë nga Shqipëria në Estoni 

 1–2 tetor 2019 — Presidenti i Shqipërisë Ilir Meta vizitoi Estoninë; gjatë vizitës u nënshkrua një Memorandum Mirëkuptimi mbi Integrimin Evropian.
 5 shtator 2024 - Presidenti i Shqipërisë Bajram Begaj udhëtoi për në Estoni si pjesë e vizitave të tij më të gjera shtetërore në rajonin e Balltikut. Me të mbërritur, ai u prit nga Presidenti Alar Karis, me të cilin zhvilloi një takim dypalësh që i dha përparësi forcimit të marrëdhënieve mes dy vendeve. Një fokus kryesor i diskutimeve të tyre ishte propozimi për të krijuar një linjë të përhershme fluturimi direkte mes Talinit dhe Tiranës, që synonte lehtësimin e një lidhjeje më të madhe mes dy vendeve. Përveç kësaj, Begaj u takua me Ministrin e Mbrojtjes Hanno Pevkur, duke i përshtatur objektivat e tyre në përputhje me iniciativat e NATO-s. Ai shprehu vlerësim të thellë për përpjekjet bashkëpunuese të Estonisë në fushën e sigurisë kibernetike, veçanërisht në dritën jeshile që Estonia dha për Shqipërinë në fushën e sigurisë kibernetike, duke ofruar pajisje e shërbime për të shmangur sulme të mundshme kibernetike në të ardhmen, pas sulmit të madh kibernetik që ndodhi në Shqipëri në vitin 2022.

 Vizita të nivelit të lartë nga Estonia në Shqipëri 

Vizita e parë zyrtare e Presidentit Estonez Alar Karis në Shqipëri ndodhi në qershor 2023, duke u përqendruar në bashkëpunimin tek BE dhe NATO, veçanërisht në fushat e sigurisë kibernetike dhe qeverisjes dixhitale.

 Misionet diplomatike rezidente 

 Shqipëria është e akredituar në Estoni nga ambasada e saj në Varshavë, Poloni.
 Estonia është e akredituar në Shqipëri nga ambasada e saj në Athinë, Greqi.

 Shiko edhe 

 Marrëdhëniet e jashtme të Shqipërisë

 Referime 

 Lidhje të jashtme 

Kategoria:Marrëdhëniet e jashtme të Shqipërisë
Kategoria:Marrëdhëniet mes Shqipërisë dhe Estonisë
Kategoria:Marrëdhëniet dypalëshe të Shqipërisë